Taf int bil-ġnejna fej' ix-xemx titnikker u dwarha jonfħu l-bews l-ogħina-t-irieħ, ġnejna sabiħa tfewwaħ b'ward il-hena, ġnejna fiemdija rieqda fil-mistrieħ 7 Ħlomt qatt fis-sikta ta' xi lejl imqammar bl-għanja mitfija ta' fawwara mdejqa u xtaqt li twelli sehmek fe' did-dinja ħa' takbad dlonk tal-għanja s-sbejħa trejqa 7 Hemm ġnejna sew fil-qalba t'art tfuliti fejn inti, ħija, le ma tista' tmur, għax tgħib ix-xemx u tiskot il-fawwara, għax jitlef lewnu taħt nifsejk il-fjur, Hemm waħda sew fil-qalba t'art twelidi fej' lejl u nhar issib tagħna t-tfajliet li bosta qalbhom twegħidet lil l-imħabba, 'ma, ġġarfet ħolmthom qabel xej' ma nbniet. Xi ħadd fl-imgħoddi waqqaf ħde' l-fawwara xbieha ta' tfajla tkewwes bil-baħbuħ. — Min-naħa 'rħilu l-ilma jidħol safi, mill-oħra 'rħilu mniġġes jerġ' għall-ftuħ. U t-tfajliet tagħna ssibhom dwar ix-xbieha, u t-tfajliet hemm jeqfulek imnikktin, l-għanja jissemmgħu tal-fawwara mdejqa, dwarha mimduda, ħiemda, għajjenin. Xbieha mitlufa, waħidek qalb il-ħdura tal-ħass li bih iż-żmien ilu jgħattik, xbieha ħosbiena, waħdek qe'd titliegħieb, liema twiddiba siekta talibi fik 7